Տնտեսության ակտիվացման գործոններից մեկն էլ առևտրաշրջանառության ծավալների մեծացումն է: Բնականաբար, Հայաստանով այդ շրջանառության ծավալների ավելացումը տնտեսապես շահավետ կլինի և՛ ՀՀ-ի, և՛ ՌԴ-ի, և՛ եվրոպական երկրների համար: Շատ կարևոր է, որ Հայաստանը հետամուտ լինի իր տնտեսական շահերին և հնարավորինս լուրջ օգուտներ քաղի: Եթե նկատենք, որ Հայաստանն ընդգրկված չէ խոշոր տնտեսական, ճանապարհային ծրագրերում, ապա այս նոր հնարավորությունը պետք է ճկուն օգտագործել: